ตั้งเป้าส่งออกสินค้าแฟชั่นโต 13%
กรมส่งเสริมการส่งออกตั้งเป้าส่งออกสินค้าแฟชั่นปีนี้ เติบโต 9-13%
3 มี.ค. 2553

กรมส่งเสริมการส่งออกตั้งเป้าส่งออกสินค้าแฟชั่นปีนี้ เติบโต 9-13%
นายศรีรัตน์ รัษฐปานะ อธิบดีกรมส่งเสริมการส่งออก เปิดเผยว่า การส่งออกสินค้าแฟชั่นของไทยมีแนวโน้มขยายตัวสูงขึ้น เนื่องจากการฟื้นตัวทางเศรษฐกิจของประเทศคู่ค้า จึงได้ตั้งเป้าหมายการส่งออกสินค้าแฟชั่นในปี 2553 ไว้ที่ 2.03-2.09 หมื่นล้านเหรียญสหรัฐ หรือ เพิ่มขึ้น 9-13% จากปีก่อน
ทั้งนี้ แบ่งเป็น สินค้าสิ่งทอ 7,058 - 7,205 ล้านเหรียญสหรัฐ เติบโต 10-12% เครื่องนุ่งห่ม 3,238 - 3,386 ล้านเหรียญสหรัฐ เพิ่มขึ้น 10-15% ผ้าผืนและเส้นด้าย 3,819 ล้านเหรียญสหรัฐ เพิ่มขึ้น 10% เครื่องหนัง 1,429 ล้านเหรียญสหรัฐ เพิ่มขึ้น 098% ขณะที่อัญมณีและเครื่องประดับ 1.18 -1.23 หมื่นล้านเหรียญสหรัฐ เพิ่มขึ้น 10-15%
ล่าสุด กรมฯ ได้ร่วมมือกับภาคเอกชนจัดงานแสดงสินค้าแฟชั่นและเครื่องหนังปี 2553 หรือ BIFF &amp; BIL 2010 ขึ้นในวันที่ 1-4 เม.ย. ณ ศูนย์แสดงสินค้าและการประชุมอิมแพ็ค เมืองทองธานี เพื่อแสดงศักยภาพสินค้าไทยสู่ตลาดอาเซียน